b'\n_START_ARTICLE_\nIpomea\n_START_SECTION_\nParticularitats\n_START_PARAGRAPH_\nEl g\xc3\xa8nere Ipomoea compr\xc3\xa8n 600-700 esp\xc3\xa8cies. Les que trobem a la regi\xc3\xb3 mediterr\xc3\xa0nia solen ser conreades com a ornamentals. En alguns casos s\'han naturalitzat i convertit en aut\xc3\xa8ntiques plantes invasores de camps de cultiu i jardins._NEWLINE_S\xc3\xb3n generalment enfiladisses anuals o perennes amb flors de forma de trompeta. Moltes es coneixen amb el nom vulgar de "campanetes" o "campanetes de jard\xc3\xad"._NEWLINE_Algunes esp\xc3\xa8cies, com el moniato (Ipomoea batatas) i el kang kung (Ipomoea aquatica), s\xc3\xb3n valorades com a aliment. D\'altres, com la Ipomoea tricolor, s\xc3\xb3n plantes de jard\xc3\xad. Altres esp\xc3\xa8cies contenen alcaloides, com les enredaderes conegudes com a gl\xc3\xb2ria del mat\xc3\xad i la xalapa (Ipomoea purga).'